בס"ד

שעור תורה

**קין והבל**

**פרק ד' פס' א-י"א**

**פתיחה:**

פס' א:

"והאדם ידע"- מתי ידע? אומר רש"י עוד לפני שחטא והוצא מגן עדן התחתן עם חווה ונולדו קין והבל. ורואים זאת כי אם האות ו' היתה על המילה "ידע" אז היא יכולה לשמש כו' ההפוך שיתכן שזה עתיד לקרות, אולם כשמצטרפת למילה "האדם" זה אומר שמספר דבר שעבר כבר.

ומדוע נקרא קין בשמו? מה כת' בפס?

ת. מלש' "קניתי את ה'" וכי אנו קונים את ה'? אלא, כמו עם ה' שאדם וחוה מי בראם?

ת. הקב"ה.

ואילו את קין והבל?

ת. בהם יש שלושה שותפים, ומיהם?

ת. הקב"ה, אדם הראשון וחוה.

קריאת פס' ב ג

ש. האם אתן שמות לב למילה שחוזרת על עצמה כמה פעמים ב-2 הפס' האלו?

ת. "את" וכן מהי הדגשת "ותוסף"

אומר רש"י שאת זה לשון ריבוי, בא לרבות- להוסיף מישהו, מכאן שעם קין נולדה תאומה שכת' "את קין" ועם הבל נולדו 2 תאומות (שלישיה) שנא' "את אחיו את הבל".

ש. לפי זה, מהי משמעות "ותוסף"?

ת. שפה נולדו עוד שתיים.

הבה נקרא ברש"י .

נולדו 2 אנשים יחידים בעולם, כל המקצועות , כל התחומים פרוסים בפניהם ובמה הם פונים לעסוק?

ת. קין באדמה והבל בצאן.

ומדוע עוסק הבל בצאן? הרי הבשר הותר להם רק לאחר המבול?

אומר רש"י: הבל גם הוא עסק בתחילה בעבודת אדמה אולם משנתקללה פרש לו ממנה והלך לרעות צאן והתפרנס מהחלב, הגבינה, והעורות.

נמשיך לקרוא במקרא פס' ג ד.

ש. מהו הבדל מרכזי ראשון שנכר במקרא בין מנחת קין למנחת הבל?

ת. מבכורות צאנו ומחלביהן לעומת "מפרי האדמה"

וכי מהו חלב?

חלב זה החלק המשובח בבהמה וכן בכורות מובחרות הוא הביא מן המשובח ואילו קין, מה משמעות "מפרי האדמה"?

ת. מפרי – לא משהו מיוחד מן הפשוטים והגרועים שבהם.

לפי השיטה שאומרת שהביא הגרוע יש מדרש אגדה שאומר שזה היה זרע פשתן שהוא הגרוע בפרי האדמה. אכלתן פעם פשתן?

ת. לא, כי זהו זרע פשוט שאנו משתמשים בו בעיקר ללבוש. יש כל כך הרבה פרות אדמה משובחים וטובים וקין בחר להביא דווקא מזרע זה.

א"כ לאור ההבדלים שנסכמם, מה הביא הבל ומה קין?

ת. משובח לעומת גורע.

ומשום כך כת' לנו בסוף הפס

ת. "וישע ה' אל הבל ואל מנחתו"

מה משמעות המילה "וישע"?

לש' פנה- קבל ברצון – ורש"י מביא לנו דג' רבות שמראות ששעה לשון פנה. הבה נקרא מתוך רש"י פס' ב'.

כיצד התבטאה הענות ה' להבל?

ירדה אש מן השמיים לחכה מנחתו.

נמשיך לפס הבא.

ש. מה מרגיש קין שמנחתו לא מתקבלת ? מצאנה לי את המילים בפס' שמתארות את הרגשתו.

ת. "ויחר לקין מאד ויפלו פניו" "ויחר" לש' כעס.

הקב"ה רואה בצערו של קין שלא נתקבלה מנחתו וברחמיו הוא מיעץ לו כיצד להשתפר ולשנות ע"מ שגם הוא יענה. (חשובנה על החסד שבדבר- קין הביא דבר גרוע ולכן לא נענה והקב"ה רואה את עצבונו ומייעץ לו.

נקרא פס' ז'.

זהו פס' קשה שיש עליו הרבה פרושים ננסה להבינו ביחד מי רוצה לקרוא את תרגום אונקלוס ולאמר מה כת' שם?

"הלא אם תיטיב עובדך"- ז"א ששאת זה מעשים. א"כ , הלא אם תשפר מעשיך יסלח לך ואם לא תיטיב, לפתח חטאת רובץ.

ש. מהו הפתח? וכי פתח הבית, פתח החיים, פתח הביה"ס?

ת. מסביר רש"י לפתח קברך חטאך שמור- אם לא עשית תשובה נשמר החטא ליום הדין- אחרי שמכניסים את האדם לקבר.

ש. וכי כל החיים אנו לא עושים עבירות? רק לפני שאדם נפטר הוא חוטא?

ת. אלא, העונש על חטאיו ממתין לו ליום הדין שאחרי המוות.

"ואליך תשוקתו"- תשוקתו של מי למי? האדם משתוקק ליצר או שהיצר משתוקק לאדם?

ת. זה מענין כי אם היה זו התשוקה שלך אז לא יתכן לאמר אליך אלא הכוונה שתשוקת החטאת שסמלו היצה"ר. היצ"הר כל מטרתו היא להכשיל אותנו כמה שיותר ולכן אליך תשוקתו- כל רצונו זה אלינו להכשילנו.

זה נשמע מאד מאד מייאש אולם ממשיך הקב"ה ואומר לקין אל תתיאש אומנם הוא תמיד מחכה לך ורצה להכשילך אך "ואתה תמשל בו"- אם רק תרצה ותתאמץ קצת תוכל אתה למשול בו.

* יש פה מישהי שחשה את הטעם של היצר שבקרה והיא הצליחה להתגבר עליו ורוצה לשתף אותנו?

( לדג' שאמא שלה בקשה ממנה לעשות משהו והיא הרגישה שהיא ממש לא רוצה עכשו)

נסכם, הקב"ה פונה למנחת הבל וקין מצטער מאד, הקב"ה פונה אליו ומסביר לו . ומה עושה קין עם דברי הקב"ה? האם שמע לדבריו והיטיב שאת?

נראה את התשובה בפס' ח':

ש. יש לכן איזו תמיהה , אולי משפט שנראה ממש קטוע באמצעו?

ת. "ויאמר קין..."- ולא מוזכר מה אמר?

ש. יש לכן עוד קושיה על הפס'?

ת. מדוע פתאום קם והורגו.

אנו יודעות שהתורה הקדושה לא כותבת לנו מלים סתם ומאידך שום תג לא חסר הכל מושלם בדיוק כמו שצריך ולכן, כיצד נסביר את המשפט שנראה קטוע?

ת. אלא כנראה לא כ"כ משנה מה קין אמר לו, רק רצה קין להכנס עם הבל בדברים – בדברי ריב ע"מ שיוכל להורגו מתוך המריבה.

ישנם הרבה מדרשים כיצד פנה אליו ובאילו דברי מריבה נכנס עימו.

\*\* ( פרוש חלוקת העולם ל-2 הצאן והאדמה או בחלקו של מי יהיה בית המקדש)

ועתה, קין הרג את הבל וקברו כפי שמבואר במדרש ואז קין שומע את הקב"ה פונה אליו "ויאמר ה' אל קין אי הבל אחיך"-

ש. מהו "אי"?

ת. איפה.

ש. יש לכן תמיהה קשה על הפסוק?

ת. וכי לא יודע הקב"ה היכן הבל? הקב"ה שכבודו מלא עולם, מושל בכל העולמות ונמצא בכל מקום לא ראה בהריגת הבל?

ת. אלא אמר הקב"ה אולי אם יראה קין את פנית הקב"ה מעצמו יתחרט ויבקש סליחה על מעשהו ובכך יקטן עוונו כנאמר "מודה ועוזב ירוחם"

שהלשון הזו מזכירה לכן אולי משהו שלמדתן כבר? אם לא תפנינה לפרק ג' פס' ט

ת. הקב"ה שואל את אדם הראשון "איכה" . מדוע הקב"ה פונה אליו האדם שם כך?

ת. ע"מ להכנס עימו בדברי נחת . וגם פה הקב"ה רוצה להכנס עימו בדברים שאינם נוגעים מיד במעשה.

לדג' אם אפנה לאחותי ואומר לה מה קשקשת לי במחברת? מה היא תענה מיד? "לא" אך אם אשאל אותה תגידי, היתה אתמול מחברת שלי על השולחן וצבעים ליד, קשקשת קצת? ואז נזכה לתשובה נכונה.

ש. ומה קין עונה לקב"ה?

ת. "לא ידעתי, השומר אחי אנוכי"?

באיזה לשון זה נאמר?

ת. בלשון תמיהה, זוהי ה' התמיהה כפי שאומר רש"י שכל ה' בחטף פתח היא הא התמיהה.

ובזה גדל חטאו של קין- הוא מתכחש לחטאו ונעשה כביכול כגונב דעת השכינה.

יש לכך משל לאדם שגנב תותים ואכלם וידיו נהיו אדומות מהתותים ובעל השדה ראהו ורץ אחריו ואמר לו גנבת מהתותים והוא עונה שלא . אמר לו בעל השדה "רשע, והרי על ידיך ניכר שלקחת, אינך יכול להכחיש" כך גם קין שהרג וניכר הדבר והוא מתכחש.

ואז פותח הקב"ה בתוכחה לקין ואח"כ עובר לעונש.

קריאת פס' י'

מדוע נאמר דמי אחיך ולא דם אחיך, עיינה ברש"י על הפס'?

ת. יש שני פרושים ברש"י:

1. כל הדורות שיכלו לבוא ממנו ונהרגו.

2. מכיוון שזהו מקרה הרצח הראשון בעולם לא ידע כיצד הורגו ולכן עשה בו פצעים הרבה עד שמת. אומר המזרחי שעשה לו פצעים הרבה עד שזמן לו הקב"ה ציפור שהרגה רעותה בצוואר ואז ראה קין שמקום ההריגה זה בצוואר.

אני רוצה לאמר לכן רעיון יפה לסיום וסיכום בנושא הקנאה :

קין ראה שמנחתו לא מתקבלת והוא כועס על קין- כבטוי לקנאה. פעמים רבות אנו כועסים על מי שאנחנו מקנאים בו .

פונה אליו הקב"ה ואומר לו "אתה מקנא בהבל שמנחתו התקבלה? "הלא אם תיטיב שאת"- אם תתן אתה גם משהו טוב גם מנחתך תתקבל! במקום לנסות לכעוס ולהוריד את השני שעקף אותך תהיה בעצמך טוב יותר ואז תגיעי למדרגה שלה.

אם למשל את ממש מקנאה בחברתך שתמיד יש לה ש.ב. יפים, במקום לקנאות בה ולכעוס עליה תשבי בעצמך, תשקיעי וגם לך יהיו ש.ב. יפים שהמורה תתפעל.

בס"ד

**קין והבל**

**פרק ד' פס' א- י"א**

|  |  |  |
| --- | --- | --- |
|  | **קין** | **הבל** |
| עם מי נולד | תאומה | 2 תאומות |
| עיסוקו: | עובד אדמה | רועה צאן |
| מנחתו: | "מפרי האדמה"-גרוע | "מבכורות צאנו וחלביהן"- משובח |
| האם התקבלה המנחה: | לא | כן |

הסברי מילים:

"וישע"- פנה, קבל.

"מפרי האדמה"- מן הגרוע ויש דעות שזהו פרח הפשתן.

"מבכורות צאנו וחלביהן"- מן המובחר.

"הלא אם תיטיב שאת"- אונקלוס: אם תיטיב עובדך- מעשיך, יסלח לך.

"לפתח חטאת רובץ"-

"ואליך תשוקתו"- תשוקת היצר אליך, להחטיאך.

"דמי אחיך"- 1. דמו ודם זרעו.

 2. עשה בו פצעים הרבה כי לא ידע כיצד להורגו.

|  |  |  |
| --- | --- | --- |
|  | **קין** | **הבל** |
| עם מי נולד |  |  |
| עיסוקו: |  |  |
| מנחתו: |  |  |
| האם התקבלה המנחה: |  |  |